Publication: Magyar Közlöny
Issue: MK-2003-7 (Year: 2003, Number: 7)
Era: 1990-2004
Section: 6. számú melléklet a 3/2003. (I. 24.) FVM rendelethez
Paragraph Index: 2245

5. Az integrációkkal kapcsolatos adatok kezelésére, az integrációs tevékenység értékelésére az FM Hivatal információs adatbázist hoznak létre, amelyekhez a szükséges adatokat a bejegyzett integrátornak — az FM Hivatal megkeresése alapján — évente legalább egyszer szolgáltatnia kell. Az a bejegyzett integrátor, amely ezen adatszolgáltatási kötelezettségének nem tesz eleget, az integrációs nyilvántartásból törlésre kerül és 2 évig — újbóli kérelme alapján — integrátorként nem jegyezhetõ be. Az adatbázis tartalmáról közérdekû tájékoztatást csak a minisztérium engedélyével lehet adni. Az integrátor által az FM Hivatal számára szolgáltatandó információknak ki kell terjedniük — az integrátor által végzett integrátori tevékenység egyértelmû — az integráció végterméke alapján meghatározott — megnevezésére (pl. búza termeltetése, vagy többféle tevékenység esetén pl. tejtermeltetés, vágóállat-termeltetés és sertéshízlalás stb.), — a megnevezés alapján körülhatárolt tevékenység eredményének megadására (naturáliákban pl. db, kg, tonna, hl, vagy liter, illetve értékben — ezer Ft, vagy millió Ft — kifejezve), — az integráció egyéb alapvetõ adataira, mint pl. az integráció keretében megmûvelt földterület nagysága, az integráltak számára, ezen belül mûködési forma szerint a gazdasági társaságok, szövetkezetek, egyéni vállalkozók, õstermelõk (kistermelõk) számának, megoszlási arányuknak a megadására, — az integráció keretében fölvett hitelek legfõbb adatainak közlésére, — az integráció keretében igényelt támogatások adatainak közlésére.

Source: https://magyarkozlony.hu/hivatalos-lapok/5c5c317caf12d19b59edcb93358053458849f140/dokumentumok/89354d77c745796985ccabca4fcf92e570246ca1/letoltes